JN PURE WATER SOLUTIONS - Filters and Accessory 1
(HOE TRU OSMOSE GESUIWERDE WATER
KAN HELP OM JIG TE VOORKOM)
Verbeel jou jy word in die middel van die nag wakker met ‘n folterende pyn as gevolg van ‘n kloppende groottoon. Baie geluk! Jy het jou eerste jigaanval.
Jig is ‘n pynlike siekte wat veroorsaak word deur die neerslag van uriensuur-kristalle in die bloedstroom wat in die gewrigte van die liggaam beland. Dit word gekenmerk deur pyn, swelling, rooiheid, ontsteking en styfheid van die gewrig of gewrigte. Jig is ‘n vorm van artritis, of ontsteking van die gewrigte, en is mees algemeen in mans. Jig was eens die siekte van die rykes en beroemdes omdat hulle baie alkohol en ryk kosse wat die siekte veroorsaak sou inneem. Ons weet vandag dat nie slegs die sterre alkohol inneem nie!
Jig verloop so: Die liggaam produseer te veel unriensuur en skei dit nie in die uriene uit nie. Oorsake van kristalvorming is onder andere te veel alkohol, medisyne wat uriensuur konsentrasie verhoog, voedsel te hoog in puriene (lewer, ertjies, bone) en oorgewig. Kundiges meen dat hoewel alkohol ‘n sleutelfaktor is, metabolisme meer daarmee te make het, so gewig is ‘n belangrike faktor om in ag te neem.
Jig begin met ‘n aanval, gewoonlik in die middel van die nag, met erge swelling en klop in die gewrigte, en mees algemeen in die groottoon. Jig is ‘n herhalende siekte. Mense wat jig kry kan ‘n paar baie pynlike aanvalle in een of twee gewrigte kry, gewoonlik die groottoon, voet, enkel of kniegewrig. Die aanval kan ‘n paar dae of ‘n paar weke duur, en dan kan die simptome heeltemal verdwyn, en nie weer terugkeer voor oor ‘n paar maande of jare nie. Indien onbehandel gelaat kan dit lei tot meer ernstige vorme van artritis.
Water kan op verskillende wyses vir jig help. Aangesien water ‘n smeermiddel vir die gewrigte is moet ‘n moontlike jiglyer baie vloeistof inneem. Verder, aangesien gereelde alkohol-inname mens kan dehidreer, kan dit ook jig veroorsaak. Bier is die ergste vorm van alkohol vir jig aangesien dit meer puriene bevat as ander alkoholiese drank. Dehidrasie kan lei tot nierinfeksies, nierstene en selfs nierversaking. Dehidrasie kan lei tot ‘n oormaat uriensuur wat weer kan lei tot jig. Daarby neem mense wat ‘n hoë prote?en diëet volg baie vleis in. Vleis bevat meer uriensuur. Deur baie water te drink kan mens ook jou gewig beheer of oormaat gewig verloor.
Ten slotte kan loodvergiftiging ook jig veroorsaak. Dit is ‘n goeie idee om jou te laat toets vir onveilige vlakke van hierdie toksiese metaal.
Dit is duidelik dat water baie simptome verlig of voorkom.